میللی ساوونما باخانی حولوصی آکار، ترورلا موباریزه‌نین عزمله داوام ائتدیریله‌جگینی بیلدیریدی.
آکار، برابرین‌ده باش قرارگاه رئیسی ژنرال یاشار گولر، قورو گوجلری باشچیسی ژنرال اومید دوندار، دنیز گوج‌لری باشچیسی اورامیرال عدنان اؤزبال و هاوا گوجلری باشچیسی ژنرال حسن کوچوک‌آکیوز ایله باتمانین گئرجوش ائلچه‌سینده بؤلوجو ترور هؤرگوتو پ‌کاکا اویه‌سی تروریستلر طرفیندن یولا دؤشه‌نه‌ن ال یاپیمی یاتلایجینین پاتلادیلماسی نتیجه‌سین‌ده شهید اولان اؤزگور جان اینجه‌نین عائله‌سینه باش ساغلیغینا گئتدی.
میللی ساوونما باخانی آکار، بورادا چیخیشین‌دا،
"ترور، تروریست بیتمه‌دن بو مباریزه‌ده هئچ واخت دورماق یوخ. عزم‌لی و قرارلیییق، مباریزه‌میزی سونا قدر داوام ائتدیرجییک. ایستر تریلی‌لرله، ایستر واگونلارلا نه ایله سلاح، مهمات وئررسه وئرسینلر، بونون بیر سونو اولمادیغینی تروریستلرین باشینداکیلار آنلادی، آشاغی‌داکیلار دا آنلایاجاق" دئدی.
سلاح‌لی گوج‌لرین، ژاندارمانین، پلیس، قوروجو و گوونلیک گوجلرینین بیر بوتون حالین‌دا گئجه گوندوز تروریستلرین آرخاسیندا اولدوغونو وورغولایان آکار،
"بو مسئله‌ده بؤیوک اوغورلار قازانیلماقلا یاناشی تروریستلر ایچری‌دن و دیشاریدان آلدیقلاری دستکلردن، ساتقینلارلا گؤردوکلری ایش بیرلیگین‌دن دولایی وارلیقلارینی داوام ائتدیریرلر اما بیز ده دئییریک کی ان سون تروریست ائتکیسیز حالا گتیریلینجه‌یه قدر بو مباریزه داوام ائد‌جک. بو گونه قدر اولدوغو کیمی بون‌دان سونرا دا شهیدلریمیزین، غازیلریمیزین قانی یئرده قالمایاجاق، موطلق بونلارین حسابی سوروشولوب، سوروشولمایا داوام ائدیله‌جک" ایفاده‌لرینی ایشلتدی.
